Vniuersis præsentes litteras inspecturis, Catholicæ fidei cultoribus præcipuè societatem nobiscum habentibus, ad quorum notitiam præsentium litterarum series deducta fuerit: Frater Guido de Lugniaco miseratione diuina humilis Abbas Monasterij S. Ioannis Confessoris Reomaensis, Ordinis S. Benedicti, Lingonensis Diœcesis, totúsque eiusdem loci Conuentus, sinceram in Domino caritatem  dilectionem. Nomina fratrum nostrorum defunctorum penes nos  Ecclesiam nostram per carum fratrem nostrum Religiosum virum Philippum Macé Commonachum nostrum expressè professum latorem præsentium, quem ad hoc nuncium constituimus specialem in quodam rotulo descripta, vobis mittimus, vos in Domino exorantes, quatenùs apud nos debitè  solemniter diuinum Officium celebretur, provt hactenus apud vos est fieri consuerum. Nomina verò illorum, qui apud vos decesserunt ad dictum nostrum Monasterium per eundem nuncium remittetis, vt Missæ  alia diuina Officia pro eorum animabus per nos deuotè celebrentur,  alia debita persoluantur. Et ne dictus Frater Philippus noster Monachus præsentium lator defectu alimenti suum iter rumperet inaniter,  interim in animarum graue præiudicium Ecclesiæ suspenderentur Orationes, vestras manus in refectionibus,  aliis necessariis porrigite supplicamus fraternitatis intuitu adiutrices. Et si ipsum fortè mori contingeret, Ecclesiasticæ sepulturæ apud vos eundem tradere, ac rotulum nostrum per certum nuntium sub debita salarij remuneratione remittere dignemini;  velitis. In cuius rei testimonium nostra litteris præsentibus duximus apponi sigilla. Datum in nostro Reomaensi Capitulo ad sonum campanæ hora consueta, nobis insimul more solito propter hoc aggregatis die .... mensis .... anno à Natiuitate Domini millesimo quadringentesimo quadragesimo-quinto.